ΓΡΑΠΤΗ ΕΡΩΤΗΣΗ E-0880/03

υποβολή: Roberta Angelilli (UEN) προς την Επιτροπή

(21 Μαρτίου 2003)

Θέμα: Ίδρυση ενός ειδικού ταμείου για την ασφάλεια των ιστορικών κτιρίων — πρόταση του Περιφερειακού Συμβουλίου του Λατίου

Κατά την έκτακτη σύνοδο του Περιφερειακού Συμβουλίου του Λατίου,πό την προεδρεία του Προέδρου Roberto Storace και παρόντος του Προέδρου της Επιτροπής Ρομάνο Πρόντι, που διεξήχθη στις Βρυξέλλες στις 21 Νοεμβρίου 2002, εξετάσθηκε το θέμα της στατικής αποκατάστασης και της προσαρμογής στους κανόνες ασφαλείας των κτιρίων που αποτελούν την ιστορική και πολιτιστική κληρονομιά του Λατίου.

Η Περιφέρεια, αρχίζει πράγματι μια εκστρατεία καταγραφής της τήρησης των αντισεισμικών κανόνων και αποκατάστασης στα δημόσια κτίρια και ιδιαίτερα όσον αφορά τα κτίρια με ιστορική και πολιτιστική αξία, δεδομένου όμως του χαμηλού ύψους των διαθεσίμων για το σκοπό αυτό πόρων και λαμβάνονταςπόψη τα τελευταία τραγικά συμβάντα που έφεραν στο προσκήνιο το πρόβλημα της αντισεισμικής ασφάλειας ακόμη και για τις περιοχές χαμηλού κινδύνου, το Συμβούλιο αποφάσισε να ζητήσει από την ΕΕ την ίδρυση ενός ειδικού ταμείου, ενδεχομένως συνχρηματοδοτουμένου από την Περιφέρεια, για την εκτέλεση των παραπάνω παρεμβάσεων.

Η τυπολογία των δημοσίων κτιρίων με ιστορική και πολιτιστική αξία δεν προβλέπεται σαφώς στις θέσεις χρηματοδότησης του Docup Λατίου, Στόχος 2, ούτε μπορεί να ενταχθεί στο ΕΓΤΠΕ- Λάτιο και ως εκ τούτου, καλό θα ήταν να προβλεφθεί ένα ταμείο ad hoc για την εν λόγω πρωτοβουλία.

Λαμβάνονταςπόψη την προηγούμενη ερώτηση μου της 20ης Νοεμβρίου σχετικά με την πρόληψη των σεισμικών κινδύνων στην Περιφέρεια Λάτιο και τη σχετική απάντηση της Επιτρόπου Wallstrm, όπου εξεδήλωνε το ενδιαφέρον της Επιτροπής για οποιαδήποτε πρόταση των περιφερειακών αρχών σχετικά με την τροποποίηση του ισχύοντος επιχειρησιακού προγράμματος(Docup) προκειμένου να συγκεντρωθούν οι διαθέσιμοι πόροι, θα μπορούσε η Επιτροπή να γνωστοποιήσει:

1. εάν για την πρωτοβουλία της Περιφέρειας Λάτιο είναι δυνατόν να συγκεντρωθούν οι πόροι πουφίστανται βάσει ήδη εγκεκριμένων προγραμμάτων·

2. εάν εξετάζει ήδη το ενδεχόμενο παρέμβασης για την πρόληψη των σεισμικών κινδύνων, ιδίως στα κτίρια ιστορικής και πολιτιστικής αξίας·

3. εάν είναι δυνατή η ίδρυση ενός ειδικού ταμείου ad hoc για τα ιστορικά κτίρια·

4. εάν έχει στην κατοχή της μελέτες επί του συγκεκριμένου αυτού θέματος.

Απάντηση του κ. Barnier εξ ονόματος της Επιτροπής

(23 Απριλίου 2003)

Στο πλαίσιο του Ενιαίου Εγγράφου Προγραμματισμού για την περιφέρεια Lazio (ΕΕΠ) το οποίο συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) για την περίοδο 2000-2006, το μέτρο I.1, προϋπολογισμού 55 εκατ. ευρώ, επιτρέπει τηνλοποίηση διαρθρωτικών παρεμβάσεων για την προστασία του εδάφους οι οποίες αποβλέπουν, μεταξύ άλλων στην πρόληψη φυσικών καταστροφών. Πρόκειται κυρίως για παρεμβάσεις στερέωσης των επικλινών εδαφών και κατασκευήςδραυλικών έργων.

Όσον αφορά πιο συγκεκριμένα τα ιστορικά κτίρια, το μέτρο III.2, με προϋπολογισμό 111 εκατ. ευρώ, επιτρέπει, στο πλαίσιο του άξονα III (αξιοποίηση των τοπικών συστημάτων), τη συγχρηματοδότηση των ενεργειών αποκατάστασης και αξιοποίησης ακινήτων τουριστικού και πολιτιστικού ενδιαφέροντος, οι οποίες θα μπορούσαν επίσης να αφορούν την ασφάλεια των κτιρίων.

Αρμόδια για τηνλοποίηση των παρεμβάσεων αυτών είναι η περιφερειακή διοίκηση, η οποία αποτελεί την αρχή διαχείρισης του προγράμματος και είναι, ως εκ τούτου,πεύθυνη για την επιλογή των έργων. Η Επιτροπή καλεί λοιπόν το Αξιότιμο Μέλος του Κοινοβουλίου να απευθυνθεί στην εν λόγω αρχή για την παροχή αναλυτικότερων στοιχείων σχετικά με το θέμα αυτό.

Εξάλλου, η Επιτροπή δεν έχει στη διάθεσή της ειδικές μελέτες για το πρόβλημα της πρόληψης των σεισμικών κινδύνων για τα κτίρια ιστορικής και πολιτιστικής αξίας. Επίσης, δεν προβλέπεται η δημιουργία ειδικού ταμείου για τα κτίρια αυτά, στο βαθμό που οι δυνατότητες τις οποίες προσφέρει ο προγραμματισμός των Διαρθρωτικών Ταμείων επιτρέπουν στις περιφέρειες να αντιμετωπίσουν ανάγκες του είδους αυτού.

Θα πρέπει επίσης να σημειωθεί ότι η Επιτροπή εξουσιοδότησε την Ευρωπαϊκή Επιτροπή Τυποποίησης, εδώ και πολλά χρόνια, για την κατάρτιση μιας σειράς προτύπων (Eurocodes — 56 πρότυπα), για τον έλεγχο της μηχανικής αντοχής και της ευστάθειας των έργων (κτίρια και έργα πολιτικού μηχανικού). Ένα μέρος των προτύπων αφορά την σεισμική συμπεριφορά των κατασκευών. Πρόκειται για τη σειρά EN 1998 (αντισεισμικές κατασκευές). Πέντε από τα έξι αυτά πρότυπα έχουν ολοκληρωθεί από τεχνική άποψη και είναι έτοιμα ναποβληθούν στη διαδικασία επίσημης ψηφοφορίας.

Αμέσως μετά την ψήφισή τους, τα πρότυπα αυτά θα διατεθούν από την ΕΕΤ. Ο ιταλικός οργανισμός τυποποίησης (UNI) θα έχει τη δυνατότητα ναποβάλει παρατηρήσεις σχετικά με τα σχέδια αυτά.

Αν και τα κείμενα αυτά δεν είναι οριστικά, το Αξιότιμο Μέλος του Κοινοβουλίου θα μπορούσε να ζητήσει από την ιταλική διοίκηση τα σχέδια προτύπων που περιγράφονται ανωτέρω.